Държавен вестник, бр. 43, 2010 г., стр. 21

БРОЙ  43	
Д Ъ Р Ж А В Е Н  В Е С Т Н И К 	
СТР.  21  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
СПОРАЗУМЕНИЕ
между правителството на Република България 
и правителството на Корейската народноде­
мократична република за сътрудничество в 
областта на здравеопазването и медицинската 
наука
(Утвърдено с Решение № 225 от 22 април 
2010 г. на Министерския съвет. В сила от 10 
май 2010 г.)
Правителството на Република България и 
правителството на Корейската народнодемокра-
тична република, наричани по-нататък „двете 
страни“, с цел осъществяване на сътрудничество 
в областта на здравеопазването и медицинската 
наука се споразумяха за следното:
Член 1
Двете страни съдействат за развитие и 
разширяване на сътрудничеството в областта 
на здравеопазването и медицинската наука на 
основата на равноправие и взаимен интерес в 
съответствие с националното законодателство 
на всяка от страните.
Член 2
1. Двете страни ще развиват сътрудничество 
в следните приоритетни области:
1) подобряване на медицинските грижи за 
населението;
2) обществено здраве и профилактика на 
болестите;
3) епидемиология на заразните болести и 
мерки за превенция и лечение;
4) развитие на „нетрадиционната медицина“;
5) околна среда и здраве;
6) разработване и употреба на лекарства;
7) развитие и обмен на информация от 
областта на медицинската наука.
2. Извън изброените области двете страни 
ще насърчават развитието на сътрудничество 
и в други области от взаимен интерес.
Член 3
Сътрудничеството ще се осъществява чрез:
1) обмен на информация в областта на здра-
веопазването и медицинската наука и участие 
в научни семинари;
2) обмен на специалисти в областта на ме-
дицината и здравеопазването;
3) обмяна на опит относно най-новите на-
учни и технически достижения в областта на 
здравеопазването;
4) участие на учени в национални научно-
медицински мероприятия;
5) съвместни научни и практически проекти.
Член 4
Двете страни съдействат за развитие на 
сътрудничеството в областта на превенцията 
на заразни и паразитни болести и държавния 
здравен контрол.
Те взаимно се информират за бързо разпрос-
траняващите се инфекциозни заболявания във 
всяка от страните, особено по отношение на 
ТОРС и птичи грип.
Член 5
С цел обмен на информация и опит в об-
ластта на медицинската наука двете страни ще 
насърчават и подпомагат директното сътрудни-
чество между националните здравни центрове 
и медицинските университети. 
Член 6
Двете страни се информират взаимно за 
медицинските мероприятия с международно 
участие в своите страни.
Член 7
За изпълнение на това споразумение двете 
страни осъществяват обмен на делегации или 
експерти на реципрочна основа в размер до 30 
дни годишно. При тези посещения изпращащата 
страна поема пътните разходи до столицата 
на другата страна. Приемащата страна поема 
дневните, квартирните и транспорта във въ-
трешността на страната. Размерът на дневните 
се определя в съответствие с действащите в 
приемащата страна нормативни разпоредби.
Двете страни се информират взаимно за 
датата на посещението, броя на експертите, 
съответните им длъжности, езикови познания 
и темите за дискусии най-малко два месеца 
преди датата на посещение.
Член 8
1. Двете страни определят за компетентни 
органи за координиране на дейностите, свър-
зани с изпълнение на това споразумение, Ми-
нистерство на здравеопазването на Република 
България и Министерство на народното здраве 
на Корейската народнодемократична република.
2. За конкретизиране дейностите по изпъл-
нение на това споразумение представители на 
здравните министерства на двете страни ор-
ганизират работни срещи в разменен порядък 
на всеки 3 години.
Член 9
1. Това споразумение може да бъде проме-
няно и допълвано с писменото съгласие на 
двете страни.
2. Това споразумение се сключва за срок 
от пет години и влиза в сила от датата на 
получаване на втората дипломатическа нота, 
с която договарящите се страни се уведомяват 
взаимно по дипломатически път, че са изпъл-
нени всички изисквания на националното им 
законодателство за влизане на споразумението 
в сила.